Ennearthron

Ennearthron er en slekt av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. 27 arter er funnet i Norge.

Utseende 
Små (0,5 – 4 mm), gjerne korte, sylindriske biller, oversiden oftest sterkt hvelvet. Nesten glatte, fint hårete eller med lang utstående behåring. Lys brune til nesten svarte biller. Hodet er kort og bredt. Hos en del arter har hannene horn eller knøler på munnskjoldet eller ved Brystskjoldets (pronotum) fremkant. Antennene er forholdsvis korte og består av 9 ledd. De tre ytterste leddene danner en løst leddet kølle. Pronotum er bredere enn langt, som oftest sterkt hvelvet. Dekkvingene er mer eller mindre parallellsidige, gjerne sterkt hvelvet. Punktene danner som oftest ikke tydelige rekker. Beina er temmelig korte, framleggene (protibiae) har ofte karakteristiske utvekster i enden. Føttene er fire-leddete.

Levevis 
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien kjukeborere, Ciidae Leach, 1819
 Underfamilien Ciinae Leach, 1819
 Stammen Ciini Leach, 1819
 Slekten Ennearthron Mellié, 1847 - to arter i Norge:
 Ennearthron abeillei Caillol, 1914
 Ennearthron amamense Miyatake, 1959
 Ennearthron aurisquamosum Lawrence, 1971
 Ennearthron chujoi Nakane & Nobuchi, 1955
 Ennearthron cornutum (Gyllenhal, 1827) - finnes i Norge
 Ennearthron filum Abeille de Perrin, 1874
 Ennearthron hayashii Nobuchi, 1955
 Ennearthron ishiharai Miyatake, 1954
 Ennearthron laricinum (Mellié, 1848) ( = Dolichocis laricinum) - finnes i Norge
 Ennearthron mohrii Miyatake, 1954
 Ennearthron ondreji Roubal, 1919
 Ennearthron palmi Lohse, 1966
 Ennearthron poriae Nakane & Nobuchi, 1955
 Ennearthron pruinosulum Perris, 1864
 Ennearthron reichei Abeille de Perrin, 1874
 Ennearthron reitteri Flach, 1882
 Ennearthron robusticorne Kawanabe, 1996
 Ennearthron spenceri (Hatch, 1962)
 Ennearthron vianai Pic, 1940
 Ennearthron victori Lopes-Andrade & Zacaro, 2003

Referanser

Kilder 
 Navarrete, J.L. 1997. Ciidae. I: Solis, A. (red.): Las Familias de insectos de Costa Rica. INBio.  (på spansk)

 Silfverberg, H. 1992. Enumeratio Coleopterorum Fennoscandiae, Daniae et Baltiae (Litse over Nordens biller). Helsinki.

 Silfverberg, H. 2004. Enumeratio nova Coleopterorum Fennoscandiae, Daniae et Baltiae. Sahlbergia Vol. 9:1, 1-111.

Eksterne lenker 
 

Biller formelt beskrevet i 1847
Kjukeborere